Mestská časť Bratislava-Dúbravka

Materiál na rokovanie 
Miestneho zastupiteľstva 
dňa 3. novembra 2009 

Informácia o zabezpečení 
zimnej služby v mestskej časti Bratislava-Dúbravka
___________________________________________________________________________

Predkladá:                                                                      Materiál obsahuje: 
PhDr. František Guth                                                       1. Návrh uznesenia 
prednosta MÚ                                                                   2. Uznesenie MR
MČ Bratislava-Dúbravka	  			       3. Informáciu

                                                                          
Zodpovedná:
Ing. arch. Zuzana Aufrichtová
vedúca oddelenia úz. rozvoja, výstavby,
dopravy a podnikateľských činností

                                                                                        
Spracoval:                                                                  
Ing. Ján Sloboda
oddelenie územného rozvoja, výstavby,
dopravy a podnikateľských činností

November 2009

Návrh uznesenia

Miestne zastupiteľstvo 

A)   b e r i e   n a   v e d o m i e 
informáciu o pripravenosti zabezpečenia zimnej služby v MČ Bratislava-Dúbravka na zimné obdobie r. 2009 – 2010

B)   u k l a d á
prednostovi miestneho úradu rokovať s firmou zabezpečujúcou zimnú údržbu v MČ Bratislava-Dúbravka a uzavrieť dodatok k zmluve č. 9/2006 zo dňa 30. 10. 2006. Potrebu vypracovania dodatku vyvolali zmeny v § 2 ods. 2 VZN č. 1/2008 zo dňa 19. 2. 2008, na základe ktorého vyplýva nárast plôch na zimnú údržbu.  

Uznesenie  MR  č. 292/2009
zo dňa 13. 10. 2009

Miestna rada 

berie na vedomie 
informáciu o pripravenosti zabezpečenia zimnej služby v mestskej časti Bratislava - Dúbravka na zimné obdobie r. 2009-2010 s pripomienkou spracovať dodatok k zmluve o dielo s firmou zabezpečujúcou zimnú službu.
 
Hlasovanie :	       prítomní : 7       	 za : 7          	proti : 0	  	zdržali sa : 0 

Informácia o pripravenosti zabezpečenia zimnej služby
v MČ Bratislava-Dúbravka na zimné obdobie r. 2009 – 2010

	Podľa § 9 zákona 135/1961 Zb. o pozemných komunikáciách v znení neskorších predpisov (ďalej len cestný zákon) závady v zjazdnosti diaľnic, ciest a miestnych komunikácií sú bez prieťahov povinní odstraňovať ich správcovia. Závady v schodnosti priechodov pre chodcov na miestnych komunikáciách a prejazdných úsekoch ciest cez obce, ako aj závady v schodnosti miestnych komunikácii určených výhradne pre chodcov, sú povinní odstraňovať správcovia miestnych komunikácii. Závady v schodnosti chodníkov priľahlých k nehnuteľnosti, ktorá je v zastavanom území a hraničí s cestou alebo miestnou komunikáciou, sú povinní bez prieťahov odstraňovať vlastníci, správcovia alebo užívatelia nehnuteľnosti, pokiaľ tieto závady vznikli znečistením, poľadovicou alebo snehom.

Zimnú údržbu komunikácií III. a IV. triedy, ako i priľahlých chodníkov a parkovísk, schodov a prechodov pre MČ Bratislava-Dúbravka, zabezpečuje na základe výsledkov verejného obstarania a v zmysle uzavretej zmluvy o dielo č. 9/2006 a jej dodatkov, firma FK CRA s.r.o., Repašského 16, Bratislava (ďalej len zhotoviteľ), ktorá je platná do 31.03. 2010.

Miestne zastupiteľstvo mestskej časti Bratislava-Dúbravka podľa §15 ods. 2 písm. a) zákona SNR č. 377/1990 Zb. o hlavnom meste SR Bratislave, v znení neskorších predpisov a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov sa uznieslo dňa 19. 2. 2008 na  Všeobecne záväznom nariadení Mestskej časti Bratislava-Dúbravka č. 1/2008 a zrušilo predchádzajúce VZN č. 3/2000 o dodržiavaní čistoty a poriadku na verejných priestranstvách v Mestskej časti Bratislava-Dúbravka zo dňa 19.12.2000.   

Zmeny v § 2 ods. 2 VZN č. 1/2008 zo dňa 19.02.2008 sú podnetom na vypracovanie dodatku č. 2 k pôvodnej zmluve č.9/2006 zo dňa 30.102006. V  časti chodníky došlo k nárastu plôch na zimnú údržbu z pôvodných  19 670 m2 na 39 971 m2 - zvýšenie robí 20 301 m2.

I.
Časový postup a rozsah vykonávania zimnej údržby

Pokyny na výkon zimnej služby vydáva dispečing zhotoviteľa na základe vzniknutých poveternostných podmienok podľa situačného stupňa. Komunikácie v mestskej časti Bratislava-Dúbravka boli zatriedené podľa dôležitosti výkonu zimnej údržby do troch poradí dôležitosti.

l. Časový postup a rozsah vykonávania zimnej údržby na komunikáciách  a chodníkoch l. poradia:

•	Preventívny posyp - vykonáva sa za účelom zabezpečenia zjazdnosti kopcovitých komunikácií v súlade s § 9 cestného zákona s tým, že je zabezpečená zjazdnosť minimálne v jednom jazdnom pruhu, a to najneskôr do l hod. po vydaní pokynu dispečerom dodávateľa.
•	Pluhovanie a ručné odhŕňanie snehu sa vykonáva počas sneženia trvalo tak, aby bola zabezpečená prejazdnosť komunikácie a chodníkov na určenom úseku v súlade s § 9 cestného zákona. Časový limit na zabezpečenie prejazdnosti a priechodnosti komunikácie a chodníkov sa stanovuje do 3 hod. od začiatku sneženia.
•	Pluhovanie s následným likvidačným posypom  má časový limit 3 hod.
od začiatku sneženia.
•	Pluhovanie a frézovanie chodníkov l. sledu  má časový limit do 3 hod.
od začiatku sneženia, v ranných hodinách najneskôr do 6, 00 hod.

2. Časový postup a rozsah vykonávania zimnej údržby na komunikáciách a chodníkoch 2. poradia:

•	Pluhovanie, odhŕňanie snehu na zabezpečenie prejazdnosti v jednom jazdnom pruhu má časový limit do 1 hod. po ukončení prác na komunikáciách a chodníkoch l. poradia, t.j. celkom 4 hod. od začiatku sneženia.
•	Pluhovanie s prípadným následným posypom má časový limit 8 hod. od začatia prác na komunikáciách a chodníkoch l. poradia.
•	Pluhovanie a frézovanie chodníkov 2. sledu, ručné odhŕňanie a sypanie schodísk a križovatiek má limit 8 hod. od začatia zásahu.

3. Časový postup a rozsah vykonávania zimnej údržby na komunikáciách a chodníkoch 3. poradia:

Na uvedených komunikáciách a chodníkoch sa budú vykonávať zásahy až po ukončení prác na komunikáciách a chodníkoch zatriedených v bode l. a 2 najneskôr však 
do 24. 00 h od začiatku sneženia. Zásahy sa budú vykonávať iba formou pluhovania a odhŕňania s prípadným posypom. Odhŕňanie príjazdov na parkoviská a chemický posyp alebo inertný posyp sa vykonáva iba na úsekoch podľa požiadaviek Mestskej časti Bratislava-Dúbravka.
II.
Spôsob zadávania, preberania a kontroly vykonaných služieb zimnej údržby komunikácií a chodníkov

Zhotoviteľ zriadil pre výkon zimnej údržby komunikácií stálu nepretržitú dispečerskú službu so sídlom na futbalovom štadióne pri Horárskej studni, s telefónnymi kontaktmi:
64366556 - dispečing
0905 730 212 - dispečing
0905 613 897 – Ing. Janky – zhotoviteľ.

Členovia štábu zimnej údržby MČ Bratislava-Dúbravka
Predseda   -   PhDr. František Guth – prednosta Miestneho úradu mestskej časti      
                      Bratislava-Dúbravka, č. t. 0917 601 185  
Člen         -    Mgr. Vladimír Stanko – mestská polícia, č. tel. 0903 433 616 
                      Ing. Miroslav Janky -  zhotoviteľ, č. tel. 0905 613 897
                      Ing. Ján Sloboda – zamestnanec Miestneho úradu mestskej časti 
                      Bratislava-Dúbravka, č. tel. 0905 463 169

Monitorovanie počasia zabezpečuje zhotoviteľ nepretržite svojím dispečingom a dáva príkaz na výkon zimnej údržby na základe predpovede počasia a vzniknutých poveternostných podmienok podľa situačného stupňa. Zadanie služieb zimnej údržby sa uskutočňuje cestou dispečera zhotoviteľa. V odôvodnenom prípade telefonicky alebo osobne Mestskej časti Bratislava-Dúbravka. Tretí pohotovostný stupeň vyhlasuje prednosta Miestneho úradu mestskej časti Bratislava-Dúbravka.

Zhotoviteľ denne vždy do 9. 00 h predkladá výkaz vykonaných služieb zimnej údržby za predchádzajúci pracovný deň, resp. dni pracovného voľna, na predpísanom tlačive Mestskej časti Bratislava-Dúbravka, ktoré obsahuje výkaz výmer v metroch, poveternostné podmienky, použité mechanizmy, množstvo použitého posypového materiálu a druh vykonaných prác za predchádzajúcich 24 hod. ku kontrole a potvrdeniu.

Kontrolu vykonaných služieb vykonávajú spoločne určený zamestnanec zhotoviteľa a poverený zamestnanec Miestneho úradu mestskej časti Bratislava-Dúbravka v teréne. Za nesplnenie povinnosti vo výkonoch vzniká odberateľovi právo na zmluvnú pokutu.

Za nevykonanie zimnej údržby, neodhrnutie, resp. neuvedenie komunikácie alebo chodníka do užívania schopného stavu zaplatí zhotoviteľ zmluvnú pokutu 5000 Sk za každú omeškanú hodinu najviac vo výške 10 % mesačne fakturovaného objemu. 

Aktuálny stav mechanizmov poskytovateľa: 
AVIA – pluh + posyp – 1 
AVIA D  – pluh + posyp – 1 
ZÁSTAVA -  pluh + posyp – 1 
ZETOR – pluh – 1 

UNC- pluhy – 2 
BELOS - pluh + posyp – 2 
FRÉZY – 6 
MERCEDES – odvoz snehu – 1 
AVIA - odvoz snehu – 1 

III.
Posúdenie stavu komunikácií (situačné stupne)

Na základe posúdenie stavu zjazdnosti pozemných komunikácií a chodníkov podľa poveternostných podmienok na komunikáciách sa určujú tieto situačné stupne zabezpečovania zimnej údržby:

1. stupeň - stav ostražitosti nastáva pri:
•	očakávanej zrážkovej činnosti, mrznúcom mrholení, mrznúcom daždi, pri sne-žení  so  zosilnením vetra, podľa meteorologických predpovedí počasia, ktoré majú vplyv na zjazdnosť pozemných komunikácií,
•	zvýšenom výskyte takých závad zjazdnosti spôsobených vplyvom počasia, ktoré nemôže vodič predvídať,
•	šmykľavosti na pozemných komunikáciách v ojedinelých miestach spôsobe-ných námrazou.

2. stupeň - stav pohotovosti nastáva pri:
•	pretrvávajúcich vytrvalých snehových zrážkach, ktoré vytvárajú na komuni-káciách neutlačenú snehovú vrstvu nad 10 cm, tvoriacu prekážku pre jedno-stopové vozidlá a nemotorové vozidlá alebo pre osobné motorové vozidlá v stú-paní
•	zvýšenom výskyte miest na pozemných komunikáciách, na ktorých sa vytvárajú snehové jazyky a záveje v dôsledku čoho je neuvoľnená prejazdná šírka jazdného pruhu pre každý smer
•	šmykľavosti vozovky, spôsobenej utlačenou snehovou vrstvou, rozmočeným snehom, mrznúcim mrholením, mrznúcim dažďom v dôsledku nepriaznivých klimatických pomerov, ktoré vytvárajú závady v zjazdnosti väčšiny komuni-kácií.

Pri stave ostražitosti a stave pohotovosti zhotoviteľ uvádza do pohotovosti prostriedky a pracovné sily vlastné, alebo prostriedky a pracovné sily, s ktorými má zmluvné vzťahy.

Prvý a druhý situačný stupeň vyhlasuje centrálny dispečing zhotoviteľa a dodatočne sa ohlási zodpovednému pracovníkovi Miestneho úradu Mestskej časti Bratislava-Dúbravka.

3. stupeň - stav ohrozenia je vyhlásený pri:
•	pretrvávajúcich trvalých snehových zrážkach, ktoré vytvárajú na komuniká-ciách neutlačenú snehovú vrstvu tvoriacu prekážku pre všetky motorové vozidlá
•	zvýšenom výskyte miest na pozemných komunikáciách, na ktorých je uvoľnená prejazdná šírka len jedného jazdného pruhu pre obidva smery bez riadenia dopravy
•	pretrvávajúcich trvalých snehových zrážkach alebo silnom vetre, vytvárajúcom na celom území Mestskej časti Bratislava-Dúbravka záveje, alebo súvislé snehové jazyky znemožňujúce prejazdnosť komunikácií pre iné ako špeciálne vozidlá.

Pri stave ohrozenia zhotoviteľ a Mestská časť Bratislava-Dúbravka musia nasadiť všetky svoje prostriedky a pracovné sily ako aj všetky dostupné prostriedky a pracovné sily orgánov a organizácií v územnom obvode Mestskej časti Bratislava-Dúbravka podľa Všeobecne záväzného nariadenia Mestskej časti Bratislava-Dúbravka o dodržiavaní čistoty a poriadku č. 1/2008 zo dňa 19.2.2008 na jej území.
Ďalšie pracovné sily môžu byť nasadené po rozhodnutí členov štábu zimnej údržby Mestskej časti Bratislava-Dúbravka a riadiaceho centra Magistrátu hl. m. SR, Bratislavy.

Tretí situačný stupeň vyhlasuje starosta Mestskej časti Bratislava-Dúbravka, alebo ním poverený zástupca na odporučenie centrálneho dispečingu zhotoviteľa služby.